**Rukouksia**

**Irja Askolan rukous koulutiensä aloittaville**

Jumala,

siunaa koulutielle astuvia.

Heitä, joiden mieli odotuksen ilosta pinkeänä,

mutta myös heitä, joiden vatsa pelosta kippurana.

Anna aikuisille lämmintä uteliaisuutta,

käden ojentamisen viisautta.

Jokaiselta jotakin puuttuu,

syli, kotipöytä tai koulukirja.

Lähimmäisen löytäessään

”se jokin” muuttuu.

Rohkenisinko minä olla aikuisen käsi,

se, jossa lapsi levähti

ja tulevaisuutensa mahdollisuuden näki.

**Kiittäkäämme Taivaan Isää**

Kiittäkäämme siitä, että silmämme näkevät.

Silmämme näkevät metsän ihmeet, ihmiset ja läheiset ystävämme.

Ne näkevät auringon nousevan ja laskevan.

Kiittäkäämme Taivaan Isää.

Kiittäkäämme siitä, että korvamme kuulevat.

Ne kuulevat lintujen laulun ja eläinten äänet.

Ne kuulevat opettajien opetuksen ja kertomukset.

Kiittäkäämme Taivaan Isää.

Kiittäkäämme puheesta ja erilaisista kielistä.

Me puhumme hyviä uutisia ja surullisiakin.

Me laulamme iloiten.

Kiittäkäämme Taivaan Isää.

Kiittäkäämme ruumiin voimasta,

vahvoista jaloista ja käsistä

ja pään ymmärryksestä.

Kiittäkäämme Taivaan Isää.

Kiittäkäämme opetuksesta, jota saamme joka päivä.

Opimme asioita kirjoista ja myös leikeistä.

Opimme kertomuksista ja tarinoista.

Kiittäkäämme Taivaan Isää.

Kiittäkäämme Taivaan Isää, joka on meidät luonut.

Hän teki taivaan ja maan.

Hän teki kaiken elävän.

Hän antaa meille ruuan, vaatteet ja kaiken tarvitsemamme,

Kiittäkäämme Taivaan Isää.

**Botswanalainen ruokarukous**

Omuwa Jesus yambeka iikulya yetu (Herra Jeesus, siunaa ruokamme)

**Botswanalaisen lapsen rukous**

”Ke sale ngwana bokoeng, (Olen heikko lapsi,)

ga ke na thata epe, (minulla ei ole mitään voimaa)

Mmoloki o nthusang, (Vapahtajani, auta minua)

O nthuse mo tsatsing jeno, (auta minua tänä päivänänä)

gore ke sa leofe” (etten tekisi syntiä.)

**Rukoilemme yhdessä kummilapsille:**

* voimia saattaa opinnot loppuun vaikeuksista huolimatta
* terveyttä sekä kummilapsille että heidän perheenjäsenilleen
* riittävästi ruokaa, jotta opintoihin voi keskittyä
* turvallista kotia, johon palata koulun jälkeen
* välittäviä aikuisia ja viisaita opettajia
* tulevaisuudentoivoa ja työtä
* lapsen iloa ja luottavaisuutta tulevaisuuteen
* ystävyyttä ja leikkiä raskaita koulupäiviä helpottamaan
* Jumalan siunausta jokaiseen koulupäivä

**Kummina olet korvaamaton – kutsu ystäväsikin!**

**Suomen Lähetysseura**, PL 154 (Käyntiosoite: Tähtitorninkatu 18), 00141 Helsinki, puh. 09 12971

[kummit@suomenlahetysseura.fi](mailto:kummit@suomenlahetysseura.fi) [www.suomenlahetysseura.fi/kummit](http://www.suomenlahetysseura.fi/kummit) Tilaa uutiskirje: [www.suomenlahetysseura.fi/uutiskirje](http://www.suomenlahetysseura.fi/uutiskirje)